Rikunarita-ORG/Wikinium huggingface dataset:
# किला

दिल्ली के लाल किला, लाहौरी गेट के सीन
राजस्थान के जैसलमेर के किला
**किला** (उर्दू: قلعہ‎ क़िला; संस्कृत: दुर्ग; *fort* आ fortification) एक किसिम के मलेटरी भवन चाहे ढाँचा होला जे जुद्ध के समय सेना खातिर सुरक्षित अड्डा के रूप में आम समय में शासन के कामकाज के खातिर इस्तेमाल होखे ला। किला बना के सुरक्षित करे के काम आ अइसन ढाँचा के बनावल, आ अइसन ढाँचा से सुरक्षित जगह दुनों के **किलेबंदी** कहल जाला। छोटहन किलेबंदी क के बनवल **कोट**, **गढ़ी** आ **गढ़** हो सके लें; यूरोप में इनहन से मिलत जुलत ढाँचा *कासल* भा *कैसल* होखें; बड़हन किलेबंदी के ढाँचा पूरा शहर सभ ले के चारों ओर देवाल बना के बनावल जायँ।

किलेबंदी के प्राचीन सबूत सिंधु घाटी सभ्यता के जमाना से मिले ला प्राचीन भारत के ग्रंथ अर्थशास्त्र में दुर्ग के महत्व आ प्रकार के बिबरन मिले ला; मध्य जुग में इनहन के महत्त्व आ जोर दुनो बहुत रहल; 19वीं सदी के बाद से तोप के गोला (आधुनिक शॆल) सभ के एडवांस आ बेसी घातक हो जाये के बाद किला आ किलेबंदी के महत्व घट गइल आ ई जुद्ध ढाँचा पुरान पड़ गइलें।
# 2020 के संयुक्त राज्य अमेरिका के राष्ट्रपति चुनाव

2020 के संयुक्त राज्य अमेरिका के राष्ट्रपति चुनाव|

---

 |
|

|  |
| --- |
| **3 नवंबर 2020** |

 |
|

|  |
| --- |
|

---

 |
| 538 members of the Electoral College जीते खातिर 270 electoral जरूरी |
| ऑपिनियन पोल |
| मतदान | 66.2% (अनुमानित) |
|   |  |  |
| Nominee | **जो बाइडन** | डोनाल्ड ट्रंप |  |
| पार्टी | Democratic Party (United States) | रिपब्लिकन पार्टी (अमेरिका) |
| घर राज्य | Delaware | Florida |
| रनिंग मेट | **कमला हैरिस** | Mike Pence |
| इलेक्टोरल वोट | **306** | 232 |
| States carried | **25 + DC + NE-02** | 25 + ME-02 |
| Popular vote | **81,268,924** | 74,216,154 |
| प्रतिशत | **51.3%** | 46.9% |

 |
|

---

 |
| Presidential election results map. Blue denotes states won by Biden/Harris, and red denotes those won by Trump/Pence. Numbers indicate electoral votes cast by each state and the District of Columbia. |
|

---

|  |  |
| --- | --- |
| **President, चुनाव से पहिले**
Donald Trump
Republican Party (United States) | **चुनल गइल President**
जो बाइडन
Democratic Party (United States) |

 |

**2020 के संयुक्त राज्य अमेरिका के राष्ट्रपति चुनाव** चार-चार बरिस प होखे वला 59वा ओहिजा के राष्ट्रपति चुनाव रहे। डेमोक्रेटिक पार्टी के देने से रहल पूर्व उपराष्ट्रपति जो बाइडन आ कैलिफोर्निया के कमला हैरिस, रिपब्लिकन पार्टी के राष्ट्रपति डोनाल्ड ट्रंप आ उपराष्ट्रपति माइक पेंस के हराइ के अपने राष्ट्रपति आ उपराष्ट्रपति बनल लोग।

## सन्दर्भ

उद्धरण खराबी:`<ref>` tags exist for a group named "नोट", but no corresponding `<references group="नोट"/>` tag was found.
# आर्ट फिलिम

**आर्ट फिलिम** या **कला फिल्म** अपने सामग्री आ प्रदर्शन के तरीका के हिसाब से सीरियस, आजाद फिलिम होल जे खास छोट मार्केट के हिसाब से बनावल जाले, न कि आम जनता खातिर आ बड़ा पैमाना के मार्केट के हिसाब से। कला फिलिम, गंभीर कला के बिसय मानल जाले, न कि आम अपील के लोभावे खातिर बने ले they are "made primarily for aesthetic reasons rather than commercial profit", आ इनहन के सामग्री "गैर-परंपरागत या बहुत ढेर प्रतीकात्मक" होखे ले।

## संदर्भ
# क्राउडसोर्सिंग

क्राउडसोर्सिंग (crowdsourcing) सोर्सिंग के अइसन मॉडल हवे जेह में केहू ब्याक्ति भा संस्था कुछ हासिल करे लें; ई हासिल होखे वाली चीज बस्तु हो सके ले भा सेवा हो सके ले, कौनों आइडिया हो सके ला भा फाइनेंस हो सके ला, आ एकर स्रोत (सोर्स) तुलनात्मक रूप से इंटरनेट प्रयोगकर्ता लोग के बिसाल संख्या होखे ले। शब्द के आबिस्कार साल 2005 में भइल - *क्राउड* (मने भीड़) आ *आउटसोर्सिंग* (आपन काम बाहर क लोग भा संस्था से करावल) के मिला के। हालाँकि, एगो मॉडल के रूप में ई चीज इंटरनेट भा डिजिटल जमाना से पहिलहूँ मौजूद रहल।

## संदर्भ
# निबंध

फ्रांसीसी लेखक मिशेल दे मांतेन के निबंध। मांतेन के एह बिधा के सुरुआती रचनाकार मानल जाला।
**निबंध** (*essay*) आमतौर प कौनों बिसय बिसेस पर लिखल छोटहन साइज के साहित्यिक रचना होला जे बिश्लेषण आ इंटरप्रेटेशन प्रस्तुत करे ला बाकी बिसय प सीमित नजरिया से, लेखक के निजी बिचार के नियर लिखल जाला; बहुधा इस्कूल में बिद्यार्थी लोगन द्वारा कोर्स के हिस्सा के रूप में लिखल जाला; रिसर्च पेपर भा थीसिस से कम औपचारिक आ कम बेवस्थित तरीका से लिखल होला।

आमतौर पर निबंध के इस्तेमाल साहित्यिक समालोचना, राजनीतिक घोषणापत्र, सीखल तर्क, दैनिक जीवन के अवलोकन, संस्मरण आ लेखक के निजी चिंतन के प्रगट करे के रूप में कइल जाला। लगभग सगरी आधुनिक निबंध गद्य में लिखल जालें, बाकी छंद में लिखल रचना सभ के भी निबंध के नाँव दिहल गइल बा (जइसे कि अलेक्जेंडर पोप के *एन एसे ऑन क्रिटिसिज्म* आ *एन एसे ऑन मैन*)। जबकि संक्षिप्तता आमतौर पर निबंध के परिभाषित करे ले, जॉन लॉक के *एन एसे कंसर्निंग ह्यूमन अंडरस्टैंडिंग* आ थॉमस माल्थस के *एन एसे ऑन द प्रिंसिपल ऑफ पॉपुलेशन* नियर बड़हन रचना सभ एकर प्रतिउदाहरण बाड़ीं स।

कुछ देस सभ में (जइसे कि अमेरिका आ कनाडा में) निबंध औपचारिक शिक्षा के प्रमुख हिस्सा बन चुकल बा। माध्यमिक दर्जा (इंटरमीडिएट) के छात्रन के लिखे के निपुणता में सुधार खातिर ढाँचा में बन्हल निबंध फार्मेट सिखावल जाला; एडमिशन निबंध के इस्तेमाल अक्सर विश्वविद्यालय सभ द्वारा अप्लिकेशन करे वाला लोगन के चुने में कइल जाला आ मानविकी आ सामाजिक बिज्ञान में निबंध के इस्तेमाल अक्सर अंतिम परीक्षा के दौरान छात्र लोग के परफार्मेंस के आकलन करे के तरीका के रूप में कइल जाला।

"निबंध" के कांसेप्ट खाली भर लिखला से ऊपर उठ के अउरियो मीडिया तक पहुँचावल गइल बा। फिलिम निबंध अइसन फिलिम होखे लीं जिनहन में अक्सर डॉक्यूमेंट्री फिलिम बनावे के शैली के सामिल कइल जाला आ कौनों बिसय भा बिचार के बिकास पर ढेर फोकस कइल जाला। फोटोग्राफिक निबंध में कौनों बिसय के फोटो के लिंक कइल शृंखला के साथ सामिल कइल जाला जेह में पाठ भा कैप्शन भी जुड़ल हो सके ला।

## इहो देखल जाय

* ललित निबंध

## संदर्भ
# शारीरिक कला

भारतीय नाच, कथकली
**शारीरिक कला** चाहे **परफार्मिंग आर्ट्स** में अइसन सगरी कला सभ के सामिल कइल जाला जेह में कलाकार अपना शरीर के अंग के बिबिध मुद्रा आ गति, आवाज, भाव-भंगिमा नियर चीजन के इस्तेमाल क के आपन कला के पर्दर्शन करे ला। एही से इनहन के **प्रदर्शन कला** भी कहल जाला। एह तरह के कला सभ के उदाहरण में डांस, गाना गावल, मेमे, कठपुतरी नाच, ऑपेरा वगैरह सभ आवे ला।

## संदर्भ
# ओपनस्ट्रीटमैप

ओपनस्ट्रीटमैप
OpenStreetMap|  |
| ओपनस्ट्रीटमैप के होमपेज जेह में दुनिया के नक्शा देखावल जा रहल बाटे |
| भाषा | 96 languages and variants, local languages for map data |
| मूल देस | यूनाइटेड किंगडम |
| मालिक | ओपनस्ट्रीटमैप फाउंडेशन |
| निर्माता | स्टीव कोस्ट |
| प्रोडक्ट(सभ) | Editable geographic data, tiled web map layer |
| वेबसाइट | www.openstreetmap.org |
| कॉमर्शियल | ना |
| रजिस्ट्रेशन | योगदान करे खातिर जरूरी, देखें खातिर ना |
| प्रयोगकर्ता (यूजर) | 10.6 मिलियन |
| लॉन्च भइल | 9 अगस्त 2004 (2004-08-09) |
| वर्तमान स्थिति | चालू |
| Content license | ओपन डेटाबेस लाइसेंस |

**ओपनस्ट्रीटमैप** संछेप में **ओएसएम** (OSM) एगो फ्री (मुफ्त आ खुला) भौगोलिक डेटाबेस हवे जे खुला सहजोग के माध्यम से वालंटियर लोग के समुदाय द्वारा अपडेट आ मेंटेन कइल जाला। योगदानकर्ता लोग सर्वे से डेटा एकट्ठा करे ला, हवाई इमेज से ट्रेस करे ला आ अउरियो दूसर आजाद रूप से लाइसेंस वाला जियोडाटा सोर्स सभ से आयातो करे ला। ओपनस्ट्रीटमैप के ओपन डाटाबेस लाइसेंस के तहत स्वतंत्र रूप से लाइसेंस दिहल गइल बा आ एकरे नतीजा के रूप में आमतौर पर एकर इस्तेमाल इलेक्ट्रॉनिक मैप बनावे, टर्न-बाय-टर्न नेविगेशन के जानकारी देवे, मानव इस्तेमाल कर्ता के मदद करे आ डेटा बिजुअलाइजेशन में मदद करे खातिर कइल जाला। ओपनस्ट्रीटमैप भौगोलिक फीचर सभ के स्टोर करे खातिर आपन खुद के टोपोलॉजी के इस्तेमाल करे ला जेकरा के बाद में अन्य जीआईएस फाइल फॉर्मेट सभ में एक्सपोर्ट कइल जा सके ला। ओपनस्ट्रीटमैप वेबसाइट खुदे अपने आप में ऑनलाइन मैप, जियोडाटा सर्च इंजन आ मैप एडिटर तीनों हवे।

## इहो देखल जाय

* गूगल मैप्स
* वेब मैपिंग

## संदर्भ